Publicacions de la Universitat de València, l’editorial universitària més premiada de l’Estat amb el Segell de Qualitat en Edició Acadèmica CEA-APQ en monografies

## Publicacions de la Universitat de València, l’editorial universitària més premiada de l’Estat amb el Segell de Qualitat en Edició Acadèmica CEA-APQ en monografies

Monografies PUV premiades per l'ANECA.

Un total de huit monografies, publicades per Publicacions de la Universitat de València (PUV), han estat distingides amb el Segell de Qualitat en Edició Acadèmica CEA-APQ gestionat per la Unió d’Editorials Universitàries Espanyoles (UNE) i avalat per l’Agència Nacional d’Avaluació de la Qualitat i Acreditació (ANECA) i la Fundació Espanyola per a la Ciència i la Tecnologia (FECYT). D’aquesta manera, l’editorial de la UV es converteix en la que major nombre de reconeixements rep d’entre les 12 universitats premiades en aquesta segona edició de la convocatòria.

40 monografies individuals, de 12 editorials universitàries i científiques, han obtingut el Segell de Qualitat en Edició Acadèmica CEA-APQ, en la segona convocatòria d’aquest nou reconeixement de qualitat nascut en 2023. Un total de 28 d’aquestes monografies pertanyen a l’àrea d’Art i Humanitats, 10 a Ciències Socials i Jurídiques, una a Enginyeria i Arquitectura i una a Ciències de la Salut.

Publicacions de la Universitat de València (PUV) va presentar 8 monografies a aquesta convocatòria i les 8 obres han aconseguit el reconeixement. El Segell té com a objectiu reconéixer les millors pràctiques dins de l’edició científica espanyola i convertir-se en un signe distintiu que tant les agències d’avaluació de l’activitat investigadora com la comunitat acadèmica i investigadora podran identificar fàcilment.

La directora de PUV, Teresa Ferrer, expressa la seua satisfacció per aquest resultat, que els converteix, per segon any consecutiu en l’editorial universitària amb majors distincions del país: “És un orgull haver obtingut el segell de qualitat per al màxim de monografies presentades per una editorial universitària en aquesta segona convocatòria, així com vam obtenir el màxim en la convocatòria anterior. Amb aquest reconeixement ANECA-FECYT posa en valor les publicacions en forma de monografies i reconeix les bones pràctiques editorials i la qualitat de les nostres propostes. Vull donar l’enhorabona també als autors i autores de llibres que han confiat en nosaltres”. L’acte de lliurament d’aquests reconeixements se celebrarà en la seu de ANECA la pròxima primavera.

A més d’una via per a promoure i estimular la qualitat en l’edició acadèmica, el Segell de Qualitat en Edició Acadèmica CEA-APQ constitueix un indici de qualitat de les publicacions per a l’avaluació dels mèrits de l’activitat investigadora, reconeixement que queda exprés en els criteris d’avaluació de la Comissió Nacional Avaluadora de l’Activitat Investigadora, i en els criteris d’avaluació de ANECA per als sexennis de recerca i per al programa ACADÈMIA.

Aquest Segell CEA-APQ certifica que aquestes monografies compleixen amb els nou indicadors exigits quant a qualitat i transparència informativa (identificació de la monografia, disponibilitat electrònica i inclusió de metadades), qualitat de la política editorial (disponibilitat de comitè científic o editorial i política editorial de l’entitat editora) i qualitat sobre el procés editorial i d’avaluació científica (instruccions per a la presentació de manuscrits, informació sobre el procés de selecció de manuscrits, informes externs d’avaluació i comunicació motivada de la resolució de la publicació de l’obra).

Les monografies premiades pertanyen a les universitats de Barcelona, Complutense, Granada, Huelva, Jaén, Sevilla, Lleó, Oviedo, Politècnica de València, Valladolid, Centre de Recerques Sociològiques i Universitat de València.

Les monografies de PUV que han obtingut el Segell de Qualitat en Edició Acadèmica (2024) són les següents:

* *1 d. C. (después de ChatGPT). Inteligencia artificial generativa en la educación superior*
* *El discurso turístico de guerra y su traducción al alemán. Los folletos sobre la Ruta de Guerra del Norte (1938)*
* *Estéticas perdidas. Un encuentro con las sensibilidades olvidadas*
* *La saviesa de transmissió aràbiga en la Mediterrània occidental. El ‘Llibre de paraules i dits de savis i filòsofs’ (1291-1294) de Jafudà Bonsenyor*
* *La vida al por menor. Cultura material de moriscos y cristianos viejos en la Castilla del siglo XVI*
* *Pragmatic markers in World Englishes. ‘Kind of’ and ‘Sort of’ as a case in point*
* *Supremachist Constructions of Gender in Multiplatform Fictional Narrations and Patriarchal Statism. From conceptual representation to socio-political projection*
* *Vida y muerte del Bacalao. Usos, transformaciones y olvidos en un proceso de patrimonialización cultural*

Arxivat en:

, Lletres

## Altres Notícies

Les ajudes Fora de classe impulsen 24 projectes socioculturals de l’estudiantat de la Universitat

Aquests són els dotze projectes artístics que protagonitzaran la XXVIII Mostra art públic / universitat pública

Mercé Viana, Revista Camacuc i Nel·lo Pellisser rebran el premi Vicent Ventura aquest dimecres a La Nau

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar